
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 205 

2 Οκτωβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 170 

Ίδρυση Τμήματος Οικονομικής και Διοίκησης 
Τουρισμού στο Πανεπιστήμιο Αιγαίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Των άρθρων 24 παρ. 2, 50 παρ. 6 και 6 παρ. 6 του 
ν. 1268/1982 «Για τη δομή και λειτουργία των Ανωτά- 
των Εκπαιδευτικών Ιδρυμάτων» (ΦΕΚ Α'/87), όπως το 
τελευταίο άρθρο συμπληρώθηκε με τις περ. α και β 
της παρ. 1 του άρθρου 48 του ν. 1404/1983 «Δομή και 
λειτουργία των Ανωτάτων Τεχνολογικών Ιδρυμάτων» 
(ΦΕΚ Α'/173), τροποποιήθηκε με την περ. α της παρ. 2 
του άρθρου 15 του ν. 2640/1998 «Δευτεροβάθμια Τε¬ 
χνική Επαγγελματική Εκπαίδευση και άλλες διατάξεις» 
(ΦΕΚ Α'/206) και συμπληρώθηκε με το εδαφ. β της παρ. 
1 του άρθρου 3 του ν. 3027/2002 «Ρύθμιση θεμάτων 
Οργανισμού Σχολικών Κτιρίων, ανώτατης εκπαίδευσης 
και άλλες διατάξεις» (Α'/152) και το άρθρο 9 παρ. 3 του 
ν. 3549/2007 «Μεταρρύθμιση του θεσμικού πλαισίου για 
τη δομή και λειτουργία των Ανώτατων Εκπαιδευτικών 
Ιδρυμάτων» (ΦΕΚ Α769). 

β) Του άρθρου 20 παρ. 4 του ν. 2503/1997 (ΦΕΚ Α'/107) 
σε συνδυασμό με τις διατάξεις του άρθρου 79 παρ. 5 
περ. δ 'του ν. 1566/1985, (ΦΕΚ Α'/167). 

γ) Του άρθρου 15 παρ. 2 περ. θ' του ν. 2817/2000 «Εκ¬ 
παίδευση των ατόμων με ειδικές εκπαιδευτικές ανάγκες 
και άλλες διατάξεις» (ΦΕΚ Α'/78) και του άρθρου 13 παρ. 
49 περ. α' του ν. 3149/2003 (ΦΕΚ Α'/141). 

δ) Του άρθρου 90 του Κώδικα νομοθεσίας για την 
Κυβέρνηση και τα κυβερνητικά όργανα που κωδικοποι- 
ήθηκε με το άρθρο μόνο του π.δ. 63/2005 (ΦΕΚ Α'/98). 

2. Την υπ’ αριθμ ΔΙΔΚ/Φ.1/25873/1.10.2007 κοινή από¬ 
φαση του Πρωθυπουργού και του Υπουργού Εσωτε¬ 
ρικών «Καθορισμός αρμοδιοτήτων των Υφυπουργών 
Εσωτερικών Χρήστου Ζώη και Αθανάσιου Νάκου» (ΦΕΚ 
Β'/1950). 

3. Την υπ’ αριθμ. 1666/ΔΙΟΕ 89/13.1.2009 κοινή απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β'/40). 


4. Την υπ’ αριθμ. ΣΤ5/5557/19.1.2009 κοινή απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων Υφυπουρ¬ 
γών των Υπουργείου Εθνικής Παιδείας και Θρησκευμά¬ 
των» (ΦΕΚ Β'/68). 

5. Τη γνώμη της Συγκλήτου του Πανεπιστημίου Αιγαίου 
(συνεδρίαση 19/30.6.2008). 

6. Τη γνώμη του Συμβουλίου Ανώτατης Πανεπιστημι¬ 
ακής Εκπαίδευσης (συνεδρίαση 12/24.7.2008). 

7. Το γεγονός ότι από τις διατάξεις του παρόντος 
διατάγματος προκαλείταί: 

α) Ετήσια δαπάνη ύψους 300.000 € από την προμήθεια 
του αναγκαίου εξοπλισμού. 

β) Ετήσια δαπάνη μετά την πλήρη λειτουργία του 
ιδρυόμενου Τμήματος, ύψους 1.500.000 € περίπου, από 
την πλήρωση θέσεων προσωπικού, 4.700 € περίπου από 
την καταβολή επιδόματος θέσης ευθύνης και εξόδων 
παράστασης, 600.000 € περίπου για τα λειτουργικά 
έξοδα, 39.600 € περίπου για τη σίτιση των φοιτητών και 
120.000 € περίπου για την προμήθεια συγγραμμάτων. 

Η υπό στοιχείο α δαπάνη θα καλυφθεί από τις πι¬ 
στώσεις του Προγράμματος Δημοσίων Επενδύσεων 
(Π.Δ.Ε.). 

Η δαπάνη για αμοιβές προσωπικού, καθώς και η δα¬ 
πάνη για το επίδομα θέσης ευθύνης και τα έξοδα πα¬ 
ράστασης, θα καλυφθεί από τις πιστώσεις του τακτικού 
προϋπολογισμού του Υπουργείου Εθνικής Παιδείας και 
Θρησκευμάτων εκάστου οικονομικού έτους στον οποίο 
και θα εγγράφονται σχετικές πιστώσεις (Ειδ. Φορέας 
19-250, ΚΑΕ ομάδας 0200). 

Η δαπάνη για τα λειτουργικά έξοδα του ιδρυόμε¬ 
νου τμήματος, ύψους 200.000 € περίπου για το 2010, 
400.000 € για το 2011,500.000 € για το 2012 και 600.000 € 
περίπου από το 2013 και εξής, θα βαρύνει τον προϋπο¬ 
λογισμό του Πανεπιστημίου Αιγαίου. Η δαπάνη για τη 
σίτιση φοιτητών ύψους 3.800 € για το οικονομικό έτος 
2010,13.700 € για το οικ. έτος 2011, 23.600 € για το οικ. 
έτος 2012, 33.500 € για το οικ. έτος 2013 και 39.600 € για 
το οικ. έτος 2014 και εφεξής θα βαρύνει τον προϋπολο¬ 
γισμό του Πανεπιστημίου Αιγαίου και θα καλύπτεται με 
κρατική επιχορήγηση (Ειδ. Φ. 19-250, ΚΑΕ 2425). 

Η δαπάνη για την προμήθεια των συγγραμμάτων, 
ύψους 30.000 € για το 2010, 60.000 € για το 2011, 90.000 
€ για το 2012 και 120.000 € από το 2013 και εξής, θα 
βαρύνει σε ποσοστό 80% τον τακτικό προϋπολογισμό 

του ΥΠΕΠΘ εκάστου οικονομικού έτους, στον οποίο και 
θα εγγράφονται σχετικές πιστώσεις (Ειδ. Φ. 19-250, ΚΑΕ 
1123) και σε ποσοστό 20% τον προϋπολογισμό του Πανε¬ 
πιστημίου Αιγαίου που θα καλύπτεται από την κρατική 
επιχορήγηση (Ειδ. Φ. 19-250, ΚΑΕ 2421). 

8. Την 252/2009 γνωμοδότηση του Συμβουλίου της 
Επικράτειας, με πρόταση των Υφυπουργών Εσωτερικών, 
Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο 1 

Ίδρυση- Αποστολή 

1. Ιδρύεται στο Πανεπιστήμιο Αιγαίου Τμήμα Οικονο¬ 
μικής και Διοίκησης Τουρισμού με έδρα την Χίο. 

2. Η έναρξη της εκπαιδευτικής λειτουργίας του Τμή¬ 
ματος ξεκινά από το ακαδημαϊκό έτος για το οποίο 
καθορίζεται για πρώτη φορά αριθμός εισακτέων. 

3. Το Τμήμα έχει ως αποστολή αφενός να συνθέτει, 
να εξελίσσει και να ολοκληρώνει όλους τους επιστη¬ 
μονικούς κλάδους οι οποίοι εξετάζουν την τουριστική 
ανάπτυξη και τη διοίκηση των τουριστικών επιχειρήσε¬ 
ων και αφετέρου να παρέχει στους φοιτητές ποιοτική 
και σύγχρονη εκπαίδευση η οποία θα τους εξασφαλίζει 
επαγγελματική αποκατάσταση και σταδιοδρομία στους 
διαφορετικούς κλάδους του τουριστικού τομέα. 

Ειδικότερα το Τμήμα έχει ως αποστολή και όραμα 
να εκπαιδεύσει συστηματικά, επιστήμονες ικανούς να 
ανταπεξέλθουν στις ανάγκες της διεθνούς αγοράς ερ¬ 
γασίας στην οικονομία και τη διοίκηση τουρισμού και 
των τουριστικών επιχειρήσεων. 

Σκοποί και στόχοι του τμήματος είναι: 

α. Να παράγει και να προάγει νέα γνώση στις επι¬ 
στήμες που εξετάζουν το τουριστικό φαινόμενο (του¬ 
ριστική ανάπτυξη, σχεδιασμός και πολιτική) και τη 
διοίκηση τουριστικών επιχειρήσεων (επιχειρηματικές 
δραστηριότητες), μέσω της έρευνας και της εμπειρικής 
εφαρμογής. 

β. Να προετοιμάζει τους φοιτητές του ώστε να κα¬ 
τανοούν το νομικό, κανονιστικό και ρυθμιστικό πλαίσιο 
που διέπει την παροχή και κατανάλωση τουριστικών 
προϊόντων και υπηρεσιών. 

γ. Να καλύπτει την ανάγκη για υψηλού πανεπιστημια¬ 
κού επιπέδου στελέχη τουριστικών φορέων, οργανισμών 
διαχείρισης τουριστικών προορισμών και τουριστικών 
επιχειρήσεων όλων των επιχειρηματικών δραστηριο¬ 
τήτων τουρισμού. 

δ. Να προετοιμάζει τους φοιτητές να αναλαμβάνουν 
ανώτερες διοικητικές και διευθυντικές θέσεις σε τουρι¬ 
στικούς φορείς, οργανισμούς διαχείρισης τουριστικών 
προορισμών και τουριστικές επιχειρήσεις όλων των 
επιχειρηματικών δραστηριοτήτων τουρισμού. 

ε. Να εκπαιδεύει τους φοιτητές ώστε να αποκτούν σε 
επαρκές βάθος, γνώση της θεωρίας που τους βοηθά 
να επεξεργάζονται δημιουργικά τα γενικά προβλήματα 
που ανακύπτουν κατά την άσκηση καθηκόντων σε θέ¬ 
σης διοίκησης μιας τουριστικής επιχείρησης και ενός 
τουριστικού φορέα-οργανισμού. 

στ. Να διαμορφώσει τις κατάλληλες εκπαιδευτικές 
συνθήκες ώστε οι φοιτητές να μπορούν να σχεδιάσουν 
κατάλληλες επιχειρηματικές στρατηγικές και πολιτι¬ 
κές ανάπτυξης για την αντιμετώπιση των εγειρόμενων 
προβλημάτων, λαμβάνοντας υπόψη τα πλεονεκτήματα 
και τις αδυναμίες ενός τουριστικού προορισμού ή μιας 


τουριστικής επιχείρησης, καθώς και τις ευκαιρίες και 
απειλές που παρουσιάζονται στο τουριστικό γίγνεσθαι 
και στο ευρύτερο διεθνές οικονομικό, κοινωνικό, τεχνο¬ 
λογικό και πολιτικό περιβάλλον. 

ζ. Να προετοιμάζει τους φοιτητές ώστε να εμπεδώ¬ 
σουν τις απαραίτητες πρακτικές, εμπειρικές και ερευ¬ 
νητικές γνώσεις και δεξιότητες προκειμένου να συνεχί- 
σουν να μορφώνονται συνεχώς και να ανταποκριθούν με 
επιτυχία στις απαιτήσεις ενός σχετικού μεταπτυχιακού 
προγράμματος σπουδών, εφόσον το επιθυμούν. 

Το Τμήμα θα παρέχει γνώση τόσο σε μακροοικονομικό 
επίπεδο (σχεδιασμός, ανάπτυξη και πολιτική του τουρι¬ 
σμού), όσο και σε μικροοικονομικό επίπεδο (επιχειρημα¬ 
τικές δραστηριότητες) στην οικονομία και τη διοίκηση 
του τουρισμού. Σε αυτό το πλαίσιο το πρόγραμμά του 
θα στηρίζεται στην ακόλουθη φιλοσοφία ώστε: 

α. Να ανταποκρίνεται στις ανάγκες του σημερινού 
νέου ανθρώπου για μόρφωση και ανάπτυξη των επαγ¬ 
γελματικών δεξιοτήτων στην οικονομία και τη διοίκηση 
του τουρισμού. 

β. Να ανταποκρίνεται συνεχώς στις ανάγκες της εγ¬ 
χώριας αλλά και της ευρωπαϊκής τουριστικής βιομη¬ 
χανίας. 

γ. Να είναι ευέλικτο ως προς τη δομή του και να 
προσαρμόζεται στις μεταβολές του οικονομικού, κοινω¬ 
νικού και τεχνολογικού περιβάλλοντος που επηρεάζουν 
την πορεία του τουριστικού κλάδου και την προσφορά 
εργασίας. 

δ. Να είναι προσαρμοσμένο στις ιδιαιτερότητες της 
ελληνικής τουριστικής αγοράς και οικονομίας, αλλά 
παράλληλα να λαμβάνει υπόψη και τις προκλήσεις που 
δημιουργούνται στο πλαίσιο της ευρωπαϊκής ενοποί- 
ησης. 

ε. Να ερευνά και να αναδεικνύει προοπτικές επιτυχίας 
νέων τουριστικών προϊόντων και υπηρεσιών (ειδικές και 
εναλλακτικές μορφές τουρισμού). 

στ. Να αξιοποιεί τις πλέον σύγχρονες διδακτικές και 
παιδαγωγικές μεθόδους και πρακτικές διδασκαλίας και 
εκπαίδευσης στο χώρο του τουρισμού. 

ζ. Να ενσωματώνει την ανάγκη για βιώσιμη τουρι¬ 
στική ανάπτυξη και να διέπεται από τη φιλοσοφία της 
προστασίας του φυσικού και του ανθρωπογενούς πε¬ 
ριβάλλοντος. 

Οι απόφοιτοι του τμήματος μπορούν να απασχολη¬ 
θούν ως: 

α. Στελέχη τουριστικών επιχειρήσεων (όπως σε αερο¬ 
μεταφορείς, ακτοπλοϊκές εταιρείες, κρουαζιερόπλοια, 
ξενοδοχεία, εταιρείες παροχής υπηρεσιών εστίασης 
και φιλοξενίας, οργανωτές ταξιδιών και τουριστικών 
δραστηριοτήτων, τουριστικά πρακτορεία, εταιρείες 
διοργάνωσης εκδηλώσεων και συνεδρίων, εταιρείες 
διανομής και προώθησης τουριστικών προϊόντων και 
τουριστικών προορισμών), στους τομείς της οικονομίας, 
της διοίκησης, της οργάνωσης, της έρευνας και των 
πωλήσεων. 

β. Στελέχη του ευρύτερου δημόσιου τομέα (όπως 
Υπουργεία, Ελληνικός Οργανισμός Τουρισμού (Ε.Ο.Τ.), 
νομικά πρόσωπα δημοσίου δικαίου) και της τοπικής 
αυτοδιοίκησης (γραφεία Περιφερειών, Νομαρχιακών 
Αυτοδιοικήσεων, Δήμων και Κοινοτήτων), σε θέματα 
τουριστικής πολιτικής, ανάπτυξης, σχεδιασμού, προώ¬ 
θησης και στρατηγικής. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6717 


γ. Στελέχη κλαδικών και συλλογικών φορέων και ορ¬ 
γανισμών του τουρισμού, όπως ο Σ.Ε.Τ.Ε., Π.Ο.Ξ., Ξ.Ε.Ε., 
Η.Α.Τ.Τ.Α και άλλοι. 

δ. Σύμβουλοι αναπτυξιακών εταιρειών και μελετητικών 
γραφείων στον ευρύτερο χώρο του τουρισμού, τόσο σε 
μακροοικονομικό όσο και σε μικροοικονομικό επίπεδο. 

ε. Ερευνητές και εκπαιδευτές (δευτεροβάθμιας, μετα- 
δευτεροβάθμιας, τριτοβάθμιας και δια βίου εκπαίδευ¬ 
σης) σε ζητήματα τουριστικής ανάπτυξης, διοίκησης- 
οργάνωσης και σχεδιασμού τόσο σε μακροοικονομικό 
όσο και σε μικροοικονομικό επίπεδο. 

Αρθρο 2 

Εισαγωγή - Φοίτηση - Διάρκεια Σπουδών- Τίτλοι 

1. Ο αριθμός των κατ’ έτος εισακτέων στο Τμήμα και 
ο τρόπος εισαγωγής σε αυτό ορίζονται κατά τις περί 
εισαγωγής σπουδαστών στην τριτοβάθμια εκπαίδευση 
εκάστοτε ισχύουσες διατάξεις. 

2. Η ελάχιστη υποχρεωτική διάρκεια φοίτησης στο 
Τμήμα για τη λήψη του πτυχίου ορίζεται σε οκτώ (8) 
εξάμηνα σπουδών. 

3. Το Τμήμα απονέμει ενιαίο πτυχίο και τίτλους σπου¬ 
δών μέχρι και διδακτορικού διπλώματος 

Αρθρο 3 
Ίδρυση θέσεων 

Ιδρύονται στο Πανεπιστήμιο Αιγαίου και για τις ανά¬ 
γκες του Τμήματος Οικονομικής και Διοίκησης Του¬ 
ρισμού τριάντα (30) θέσεις Διδακτικού Ερευνητικού 
Προσωπικού (Δ.Ε.Π.), τρεις (3) θέσεις Ειδικού και Εργα¬ 
στηριακού Διδακτικού Προσωπικού (Ε.Ε.ΔΙ.Π.) και πέντε 
(5) θέσεις Ειδικού Τεχνικού Εργαστηριακού Προσωπικού 
(Ε.Τ.Ε.Π.) εκ των οποίων τρεις (3) θέσεις ΠΕ Κατηγορίας 
και δύο (2) ΔΕ. Κατηγορίας. 

Αρθρο 4 

Γραμματεία Τμήματος 

Στο Τμήμα συνιστάται Γραμματεία, η οποία παρέχει 
διοικητική και γραμματειακή υποστήριξη στο εν γένει 
εκπαιδευτικό και ερευνητικό έργο του. Η Γραμματεία 
οργανώνεται και λειτουργεί σε επίπεδο Τμήματος. Τα 
σχετικά με τον Προϊστάμενο του Τμήματος ζητήμα¬ 
τα ρυθμίζονται σύμφωνα με τις διατάξεις των άρθρων 
84-87 του ν. 3528/2007 «Κύρωση του Κώδικα Δημοσί¬ 
ων Πολιτικών Διοικητικών Υπαλλήλων και Υπαλλήλων 
Ν.Π.Δ.Δ.» (ΦΕΚ Α726). 

Άρθρο 5 

Διαδικασία πλήρωσης θέσεων Δ.Ε.Π. 

1. Η πλήρωση των θέσεων Διδακτικού Ερευνητικού 
Προσωπικού (Δ.Ε.Π.) του Τμήματος έως την αυτοδύναμη 
λειτουργία του γίνεται με προκήρυξη ή μετάκληση ή 
μετακίνηση μέλους Δ.Ε.Π., κατά τα ειδικότερα οριζόμενα 
στο παρόν άρθρο. 

2. Η προκήρυξη για την πλήρωση κενών θέσεων γίνεται 
από τον Πρύτανη, μετά από απόφαση της Προσωρινής 
Γ ενικής Συνέλευσης εφαρμοζομένων κατά τα λοιπά των 
διατάξεων του άρθρου 6 του ν. 2083/1992 (Α'/159), όπως 
ισχύουν κάθε φορά. 

Η εκλογή γίνεται από εκλεκτορικά σώματα τα οποία 
συγκροτούνται σύμφωνα με τις διατάξεις του άρθρου 
24 παρ. 1 του ν. 3549/2007 (Α'/69) και της υπ’ αριθμ. 
38913/Β1/2007 (Β'/608) υπουργικής απόφασης όπως έχει 
συμπληρωθεί με την υπ’ αριθμ. 138390/Β1/2007 όμοιά της 


(Β'/2360). Αν τα μέλη ΔΕΠ είναι λιγότερα από ένδεκα (11), 
το εκλεκτορικά σώμα συμπληρώνεται με απόφαση της 
Συγκλήτου ύστερα από κλήρωση από διπλάσιο τουλάχι¬ 
στον αριθμό μελών ΔΕΠ που ορίζει η ίδια, από κατάλογο 
τον οποίο εισηγείται η Προσωρινή Γ ενική Συνέλευση. Τα 
οριζόμενα από τη Σύγκλητο μέλη, πρέπει να κατέχουν 
θέση ΔΕΠ του ιδίου γνωστικού αντικειμένου σε ομοειδή 
ή συγγενή τμήματα του ιδίου ή άλλων πανεπιστημίων 
και να ανήκουν στις βαθμίδες του καθηγητή και του 
αναπληρωτή καθηγητή. Εάν δεν υπάρχουν ή δεν επαρ¬ 
κούν τέτοια μέλη, ορίζονται μέλη ΔΕΠ της βαθμίδας του 
καθηγητή και του αναπληρωτή καθηγητή του συγγενέ¬ 
στερου γνωστικού αντικειμένου. Σε κάθε εκλεκτορικά 
σώμα προεδρεύει ο πρόεδρος της Προσωρινής Γ ενικής 
Συνέλευσης του τμήματος, ο οποίος μπορεί να είναι και 
εκλέκτορας. Για τη συγκρότηση του εκλεκτορικού σώμα¬ 
τος εκδίδεται σχετική διαπιστωτική πράξη του πρύτανη 
αντίγραφο της οποίας μαζί με το σχετικό πρακτικό κοι¬ 
νοποιούνται χωρίς καθυστέρηση στο Υπουργείο Εθνικής 
Παιδείας και Θρησκευμάτων. Γ ια κάθε προκηρυσσόμενη 
θέση ΔΕΠ ορίζεται με απόφαση του σώματος των εκλε¬ 
κτόρων τριμελής εισηγητική επιτροπή η οποία καταρτίζει 
και υποβάλλει στην Προσωρινή Γ ενική Συνέλευση ειδικά 
αιτιολογημένη έκθεση. Μέσα στην προβλεπόμενη από 
το νόμο προθεσμία, συνέρχονται υπό την προεδρία του 
προέδρου του τμήματος, σε κοινή συνεδρίαση, η προ¬ 
σωρινή Γ ενική Συνέλευση και το σώμα των εκλεκτόρων. 
Για τον ορισμό της τριμελούς εισηγητικής επιτροπής, 
την προθεσμία υποβολής εισηγητικής έκθεσης και την 
κοινοποίησή της εφαρμόζονται αναλόγως οι διατάξεις 
του άρθρου 6 κεφ. Γ του ν. 2083/1992, όπως κάθε φορά 
ισχύουν, ενώ για τα λοιπά θέματα που αφορούν στην 
εκλογή των μελών ΔΕΠ και δεν ρυθμίζονται με το παρόν 
άρθρο, εφαρμόζονται αναλόγως οι ισχύουσες διατάξεις 
της πανεπιστημιακής νομοθεσίας. 

3. Η πλήρωση κενών θέσεων ΔΕΠ με μετάκληση, γίνε¬ 
ται με απόφαση της Συγκλήτου ύστερα από πρόταση 
της Προσωρινής Γ ενικής Συνέλευσης, εφαρμοζόμενων 
αναλόγως των διατάξεων του άρθρου 16 του ν. 1268/1982 
όπως έχουν τροποποιηθεί και ισχύουν κάθε φορά. Για 
τη μετάκληση αποφασίζει ενδεκαμελές εκλεκτορικά 
σώμα το οποίο συγκροτείται με απόφαση της Συγκλή¬ 
του ύστερα από κλήρωση από διπλάσιο τουλάχιστον 
αριθμό μελών ΔΕΠ της βαθμίδας του καθηγητή, που 
ορίζει η ίδια από κατάλογο τον οποίο εισηγείται η Προ¬ 
σωρινή Γ ενική Συνέλευση η οποία ταυτόχρονα αναφέρει 
και όσα μέλη ΔΕΠ μπορούν κατά την κρίση της να 
περιλαμβάνονται στον κατάλογο. Εάν δεν υπάρχουν ή 
δεν επαρκούν καθηγητές του ιδίου γνωστικού αντικει¬ 
μένου, ο κατάλογος συμπληρώνεται με καθηγητές του 
συγγενέστερου γνωστικού αντικειμένου. Του εκλεκτορι- 
κού σώματος προεδρεύει ο πρόεδρος της Προσωρινής 
Γ ενικής Συνέλευσης του τμήματος, ο οποίος μπορεί να 
είναι και εκλέκτορας. Για την πλήρωση θέσης ΔΕΠ με 
μετάκληση ή και τη συγκρότηση του εκλεκτορικού σώ¬ 
ματος εκδίδεται σχετική κατά περίπτωση, διαπιστωτική 
πράξη του πρύτανη, αντίγραφο της οποίας μαζί με τα 
σχετικά πρακτικά κοινοποιούνται χωρίς καθυστέρηση 
στο Υπουργείο Εθνικής Παιδείας και Θρησκευμάτων. 
Κατά τα λοιπά για την πλήρωση θέσεων ΔΕΠ με μετά¬ 
κληση εφαρμόζονται οι ισχύουσες διατάξεις της πανε¬ 
πιστημιακής νομοθεσίας. 

4. Η πλήρωση κενών θέσεων ΔΕΠ με μετακίνηση μέ¬ 
λους ΔΕΠ από Τμήμα του ίδιου ή άλλου Πανεπιστημίου, 
γίνεται σύμφωνα με τα οριζόμενα στο άρθρο 5 παρ. 1 
του ν. 2517/1997 (Α'/ΙΘΟ), όπως ισχύει. 

5. Οι διατάξεις του άρθρου 5 παρ. 1 του ν. 2517/1997 
(Α'/ΙΘΟ), εφαρμόζονται και για τη μετακίνηση Επιμελη¬ 
τών, Βοηθών και Επιστημονικών Συνεργατών από Τμήμα 
του ιδίου ή άλλου Πανεπιστημίου. 

Άρθρο 6 

Λοιπές ρυθμίσεις 

Ι.Έως ότου εξασφαλισθούν οι προϋποθέσεις για την 
αυτοδύναμη λειτουργία του Τμήματος, η διοίκησή του 
ασκείται από προσωρινή Γενική Συνέλευση που ορίζε¬ 
ται με πράξη του Πρύτανη ύστερα από απόφαση της 
Συγκλήτου. Η Προσωρινή Γ ενική Συνέλευση αποτελείται 
από πέντε (5) τουλάχιστον μέλη Δ.Ε.Π., κατά προτίμηση 
δε εκείνα των οποίων το γνωστικό αντικείμενο της θέ¬ 
σης, είναι ίδιο ή συναφές με το γνωστικό αντικείμενο 
που καλλιεργείται στο Τμήμα. Με την ίδια πράξη ορίζε¬ 
ται ο πρόεδρος και ο αναπληρωτής του, οι οποίοι πρέπει 
να κατέχουν θέση ΔΕΠ του οικείου πανεπιστημίου της 
βαθμίδας του καθηγητή ή αναπληρωτή καθηγητή. Κα¬ 
θήκοντα γραμματέα ασκεί ο γραμματέας του τμήματος 
ή ο νόμιμος αναπληρωτής του ή διοικητικός υπάλληλος 
στην περίπτωση που δεν έχει τοποθετηθεί. Στην προ¬ 
σωρινή Γενική Συνέλευση συμμετέχουν υποχρεωτικά 
όλα τα μέλη ΔΕΠ που υπηρετούν στο τμήμα και δύο (2) 
εκπρόσωποι των φοιτητών εφόσον έχουν εισαχθεί φοι¬ 
τητές στο Τμήμα. Η προσωρινή Γενική Συνέλευση ασκεί 
τις αρμοδιότητες που προβλέπονται από τις κείμενες 
διατάξεις για τη Γ ενική Συνέλευση τμήματος (άρθρο 4 
του ν. 2083/1992/Α7159) και τη Γ ενική Συνέλευση Ειδικής 
Σύνθεσης (άρθρο 21 του ν. 3549/2007, Α769 και άρθρο 
2 παρ. β του ν. 3685/2008, Α7148), τμήματος, εκτός αυ¬ 
τών που ανατίθενται σε άλλα όργανα ή ορίζονται κατά 
τρόπο διαφορετικό με το παρόν διάταγμα. 

Ο πρόεδρος της προσωρινής Γ ενικής Συνέλευσης ή ο 
αναπληρωτής του σε περίπτωση απουσίας ή κωλύμμα- 
τος συμμετέχει στη Σύγκλητο χωρίς δικαίωμα ψήφου. 


2. Το πρόγραμμα σπουδών του τμήματος έως την 
αυτοδύναμη λειτουργία του, καταρτίζεται από την Προ¬ 
σωρινή Γ ενική Συνέλευση. 

3/Εως την αυτοδύναμη λειτουργία του τμήματος η 
προκήρυξη και πλήρωση θέσεων Ε.Τ.Ε.Π. και Ε.Ε.ΔΙ.Π. 
γίνεται, ύστερα από εισήγηση της Προσωρινής Γ ενικής 
Συνέλευσης, από τη Σύγκλητο, με εφαρμογή ως προς τις 
προϋποθέσεις και τη διαδικασία των κατά περίπτωση 
ισχυουσών διατάξεων. Ομοίως η πρόσληψη επισκεπτών 
καθηγητών, εντεταλμένων επίκουρων καθηγητών, ειδι¬ 
κών επιστημόνων και συμβασιούχων διδασκόντων του 
άρθρου 5 του π.δ. 407/1980 (Α'/112), γίνεται με πράξη 
του πρύτανη, ύστερα από εισήγηση της Προσωρινής 
Γ ενικής Συνέλευσης και απόφαση της Συγκλήτου, εφαρ¬ 
μοζόμενων ως προς τις προϋποθέσεις και τη διαδικασία 
πρόσληψης των οικείων κατά περίπτωση ισχυουσών 
διατάξεων. 

4. Για θέματα που δεν ρυθμίζονται με το παρόν διά¬ 
ταγμα εφαρμόζονται οι ισχύουσες διατάξεις της πανε¬ 
πιστημιακής νομοθεσίας. 

Άρθρο 7 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Ιωάννινα, 1 Οκτωβρίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ 

ΧΡΗΣΤΟΣ ΖΩΗΣ ΝΙΚΟΛΑΟΣ ΛΕΓΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 




II I ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
11 III ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΠο://ννν\ί».6ΐ.αΓ - θ-ΓΠβίΙ: ννβΙ>ηη3ΧΐβΓ.6ΐ(®θ1.αΓ 


* Ο 1 0020502 1 0090004* 




